01986L0278 — DA — 01.01.2022 — 006.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B RÅDETS DIREKTIV af 12. juni 1986 om beskyttelse af miljøet, navnlig jorden, i forbindelse med anvendelse i landbruget af slam fra rensningsanlæg (86/278/EØF) (EUT L 181 af 4.7.1986, s. 6)

Ændret ved:





Ændret ved:

A1 AKT (94/C 241/08) C 241 21 29.8.1994 L 001 1 ..









▼B

RÅDETS DIREKTIV

af 12. juni 1986

om beskyttelse af miljøet, navnlig jorden, i forbindelse med anvendelse i landbruget af slam fra rensningsanlæg

(86/278/EØF)







Artikel 1

Dette direktiv har til formål at fastsætte bestemmelser for anvendelse i landbruget af slam fra rensningsanlæg, således at skadelige virkninger på jorden samt på planter, dyr og mennesker undgås, og samtidig at tilskynde til en korrekt anvendelse af sådant slam.

Artikel 2

I dette direktiv forstås ved:

a) »slam« i) spildevandsslam fra rensningsanlæg, som behandler husholdningsspildevand eller byspildevand, eller fra andre rensningsanlæg, som behandler spildevand med tilsvarende sammensætning; ii) spildevandsslam fra septiktanke og andre lignende anlæg til behandling af spildevand; iii) spildevandsslam fra andre rensningsanlæg end de under nr. i) og nr. ii) nævnte;

b) »behandlet slam« Slam, som er behandlet biologisk, kemisk eller termisk, som har været langtidsoplagret, eller som er behandlet på anden måde, således at dets gæringsevne og de sundhedsmæssige ulemper ved dets anvendelse er mindsket betydeligt;

c) »landbrug« Enhver form for dyrkning af levnedsmiddelafgrøder i erhvervsmæssigt øjemed, herunder med henblik på opdræt af husdyr;

d) »anvendelse« Spredning af slam på jorden eller enhver anden anvendelse af slam på og i jorden;

▼M5

e) »geodatatjenester« geodatatjenester som defineret i artikel 3, nr. 4), i Europa-Parlamentets og Rådets direktiv 2007/2/EF ( 1 )

f) »geodatasæt« geodatasæt som defineret i artikel 3, nr. 3), i direktiv 2007/2/EF.

▼B

Artikel 3

1. Det i artikel 2, litra a), nr. i), omhandlede slam må i landbruget kun anvendes i overensstemmelse med dette direktiv.

2. Med forbehold af bestemmelserne i direktiv 75/442/EØF og 78/319/EØF: — kan det i artikel 2, litra a), nr. ii), omhandlede slam anvendes i landbruget på sådanne betingelser, som den pågældende medlemsstat måtte anse for nødvendige for at sikre beskyttelsen af menneskets sundhed og miljøet, — må det i artikel 2, litra a), nr. iii), omhandlede slam kun anvendes i landbruget, såfremt den pågældende medlemsstat har fastsat bestemmelser for anvendelsen heraf.

Artikel 4

Værdier for koncentrationen af tungmetaller i den jord, hvor slammet anvendes, for koncentrationen af tungmetaller i slammet og for den maksimale årlige mængde af tungmetaller, der tilføres jord til landbrugsformål, findes i bilag I A, I B og I C.

Artikel 5

Med forbehold af artikel 12 gælder følgende:

1. medlemsstaterne skal forbyde anvendelse af slam, såfremt koncentrationen af et eller flere tungmetaller i jorden overstiger de grænseværdier, som de fastsætter i overensstemmelse med bilag I A, og de skal træffe de foranstaltninger, der er nødvendige for at sikre, at disse grænseværdier ikke overskrides som følge af anvendelsen af slam.

2. medlemsstaterne skal fastsætte regler for anvendelse af slam, således at der ikke sker en sådan ophobning af tungmetaller i jorden, at de i stk. 1 omhandlede grænseværdier overskrides. Med henblik herpå skal de anvende fremgangsmåden i enten litra a) eller litra b); a) medlemsstaterne skal fastsætte den maksimale slammængde, udtrykt i tons tørstof, som årligt må anvendes pr. arealenhed, når de grænseværdier for koncentrationen af tungmetaller i slam, som de fastsætter i overensstemmelse med bilag I B, skal overholdes, eller b) medlemsstaterne skal sikre, at de i bilag I C fastsatte grænseværdier for mængden af tungmetaller, der tilføres jorden pr. arealenhed og pr. tidsenhed, overholdes.

Artikel 6

Med forbehold af artikel 7:

a) skal slammet behandles, inden det anvendes i landbruget. Medlemsstaterne kan dog på betingelser, som de selv fastsætter, tillade, at ubehandlet slam nedfældes eller nedpløjes i jorden;

b) skal producenterne af slam fra rensningsanlæg regelmæssigt meddele brugerne alle de i bilag II A omhandlede oplysninger.

Artikel 7

Medlemsstaterne skal forbyde anvendelse eller levering af slam med henblik på anvendelse:

a) på græsningsarealer eller arealer med foderafgrøder, når disse græsningsarealer og foderafgrøder henholdsvis benyttes til græsning eller høstes, inden der er forløbet en vis tid. Dette tidsrum, som fastsættes af medlemsstaterne under hensyn til navnlig de geografiske og klimatiske forhold, må under ingen omstændigheder være mindre end tre uger;

b) i handelsgartnerier og frugtplantager i vækstperioden, med undtagelse af plantager med frugttræer;

c) på arealer, der anvendes til dyrkning af grønsager eller frugt, som normalt er i direkte kontakt med jorden, og som normalt fortæres rå, i en periode på ti måneder forud for høsten samt under selve høsten.

Artikel 8

Ved anvendelse af slam skal følgende regler overholdes:

— anvendelsen skal foregå på en sådan måde, at der tages hensyn til planternes behov for næringsstoffer, og således at kvaliteten af jord, overfladevand og grundvand ikke lider skade,

— såfremt slam anvendes på jord med pH-værdi under 6, skal medlemsstaterne tage hensyn til tungmetallernes større mobilitet og tilgængelighed for planterne, og i fornødent omfang nedsætte de grænseværdier, som de har fastsat i overensstemmelse med bilag I A.

Artikel 9

Slammet og den jord, hvor det anvendes, analyseres efter skemaet i bilag II A og II B.

Referencemetoderne for prøveudtagning og analyse er anført i bilag II C.

▼M5

Artikel 10

1. Medlemsstaterne sikrer, at der føres ajourførte registre, og at disse registre registrerer: a) den producerede slammængde og den mængde, der leveres til landbruget b) slammets sammensætning og karakteristika på grundlag af de i bilag II A nævnte parametre c) arten af den foretagne behandling som defineret i artikel 2, litra b) d) modtagernes navn og adresse samt stedet for slammets anvendelse e) eventuelle andre oplysninger vedrørende gennemførelsen af dette direktiv, som medlemsstaterne fremsender til Kommissionen i henhold til artikel 17.

Geodatatjenester skal anvendes til at gengive geodatasættene i de oplysninger, der er registreret i disse registre.

2. De registre, der er omhandlet i denne artikels stk. 1, stilles til rådighed og skal være lettilgængelige for offentligheden for hvert kalenderår senest otte måneder efter udgangen af det relevante kalenderår i et konsolideret format som fastlagt i bilaget til Kommissionens beslutning 94/741/EF ( 2 ) eller et andet konsolideret format, der er fastsat i medfør af dette direktivs artikel 17.

Medlemsstaterne forelægger elektronisk Kommissionen de oplysninger, der er omhandlet i dette stykkes første afsnit.

3. De kompetente myndigheder underrettes om behandlingsmetoderne og analyseresultaterne.

▼B

Artikel 11

Medlemsstaterne kan dispensere fra bestemmelserne i artikel 6, litra b), artikel 10, stk. 1, litra b), c) og d), og artikel 10, stk. 2, for så vidt angår slam fra anlæg til rensning af spildevand, hvis behandlingskapacitet er mindre end 300 kg BI5 pr. dag, svarende til 5 000 personækvivalenter, og som hovedsagelig behandler husholdningsspildevand.

Artikel 12

Medlemsstaterne kan, såfremt omstændighederne kræver det, vedtage bestemmelser, som er strengere end bestemmelserne i dette direktiv.

Enhver beslutning herom skal meddeles Kommissionen i overensstemmelse med eksisterende aftaler.

▼M4

Artikel 13

Kommissionen tillægges beføjelse til at vedtage delegerede retsakter i overensstemmelse med artikel 15a for at ændre bilagene med henblik på at tilpasse dem til de tekniske og videnskabelige fremskridt.

Stk. 1 finder ikke anvendelse på de parametre og grænseværdier, der er angivet i bilag I A, I B og I C, alle faktorer, som kan forventes at påvirke vurderingen af disse værdier, samt de analyseparametre, der er omhandlet i bilag II A og II B.

▼M4 —————

▼M4

Artikel 15

1. Kommissionen bistås af det udvalg, der er nedsat ved artikel 39 i Europa-Parlamentets og Rådets direktiv 2008/98/EF ( 3 ). Dette udvalg er et udvalg som omhandlet i Europa-Parlamentets og Rådets forordning (EU) nr. 182/2011 ( 4 ).

2. Når der henvises til dette stykke, finder artikel 5 i forordning (EU) nr. 182/2011 anvendelse.

▼M4

Artikel 15a

1. Beføjelsen til at vedtage delegerede retsakter tillægges Kommissionen på de i denne artikel fastlagte betingelser.

2. Beføjelsen til at vedtage delegerede retsakter, jf. artikel 13, tillægges Kommissionen for en periode på fem år fra den 4 juli 2018. Kommissionen udarbejder en rapport vedrørende delegationen af beføjelser senest ni måneder inden udløbet af femårsperioden. Rapporten forelægges for Europa-Parlamentet og Rådet. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.

3. Den i artikel 13 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af de delegerede retsakter, der allerede er i kraft.

4. Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale af 13. april 2016 om bedre lovgivning ( 5 ).

5. Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom.

6. En delegeret retsakt vedtaget i henhold til artikel 13 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.

▼B

Artikel 16

1. Medlemsstaterne skal sætte de nødvendige love og administrative bestemmelser i kraft for at efterkomme dette direktiv inden for en frist på tre år fra dets meddelelse.

De skal straks underrette Kommissionen herom.

2. Medlemsstaterne skal meddele Kommissionen teksten til de nationale retsforskrifter, som de udsteder på det område, der er omfattet af dette direktiv.

▼M5

Artikel 17

Kommissionen tillægges beføjelse til ved hjælp af gennemførelsesretsakter at fastsætte et format for medlemsstaternes fremsendelse af oplysninger om gennemførelsen af dette direktiv som krævet i artikel 10. Disse gennemførelsesretsakt vedtages efter undersøgelsesproceduren, jf. artikel 15, stk. 2.

Kommissionens tjenestegrene offentliggør en EU-oversigt, som omfatter kort, på grundlag af de data, som medlemsstaterne har fremsendt i henhold til artikel 10 og nærværende artikel.

▼B

Artikel 18

Dette direktiv er rettet til medlemsstaterne.









BILAG I A

GRÆNSEVÆRDIER FOR TILLADT KONCENTRATION AF TUNGMETALLER I JORDEN

(mg/kg tørstof i en repræsentativ prøve, som defineret i bilag II C, fra jord med en pH-værdi på 6—7)







Parametre Grænseværdier (1) Cadmium 1 — 3 Kobber (2) 50 — 140 Nikkel (2) 30 — 75 Bly 50 — 300 Zink (2) 150 — 300 Kviksølv 1 — 1,5 Chrom (3) — ( 1 ) Medlemstaterne kan tillade, at disse grænseværdier overskrides ved anvendelse af slam på arealer, som ved meddelelsen af dette direktiv anvendes til bortskaffelse af slam, men hvor der i erhvervsmæssigt øjemed dyrkes afgrøder, der udelukkende er bestemt til foder. Medlemsstaterne skal give Kommissionen meddelelse om de pågældende områders antal og art. De skal endvidere drage omsorg for, at der ikke herved opstår nogen risiko for mennesker og miljø. ( 2 ) Medlemsstaterne kan tillade, at grænseværdierne for disse parametre på jord, hvis pH-værdi til stadighed ligger over 7, overskrides. I intet tilfælde må de tilladte maksimale koncentrationer af disse tungmetaller overskride de nævnte værdier med mere end 50 %. Medlemsstaterne skal endvidere drage omsorg for, at der ikke herved opstår nogen risiko for mennesker og miljø samt navnlig for grundvandet. ( 3 ) Det er ikke på dette stadium muligt at fastsætte grænseværdier for chrom. Rådet vil fastsætte disse grænseværdier på et senere tidspunkt på grundlag af forslag fra Kommissionen, der fremsættes inden et år efter meddelelsen af dette direktiv.









BILAG I B

GRÆNSEVÆRDIER FOR KONCENTRATION AF TUNGMETALLER I SLAM TIL ANVENDELSE I LANDBRUGET

(mg/kg tørstof)







Parametre Grænseværdier Cadmium 20 — 40 Kobber 1 000 — 1 750 Nikkel 300 — 400 Bly 750 — 1 200 Zink 2 500 — 4 000 Kviksølv 16 — 25 Chrom (1) — ( 1 ) Det er ikke på dette stadium muligt at fastsætte grænseværdier for chrom. Rådet vil fastsætte disse grænseværdier på et senere tidspunkt på grundlag af forslag fra Kommissionen, der fremsættes inden et år efter meddelelsen af dette direktiv.









BILAG I C

GRÆNSEVÆRDIER FOR DEN ÅRLIGE MÆNGDE AF TUNGMETALLER, DER PÅ GRUNDLAG AF ET TIÅRIGT GENNEMSNIT MÅ TILFØRES DYRKET LANDBRUGSJORD

(kg/ha om året)







Parametre Grænseværdier (1) Cadmium 0,15 Kobber 12 Nikkel 3 Bly 15 Zink 30 Kviksølv 0,1 Chrom (2) — ( 1 ) Medlemsstaterne kan tillade, at disse grænseværdier overskrides ved anvendelse af slam på arealer, som ved meddelelsen af dette direktiv anvendes til bortskaffelse af slam, men hvor der i erhvervsmæssigt øjemed dyrkes afgrøder, der udelukkende er bestemt til foder. Medlemsstaterne skal give Komissionen meddelelse om de pågældende områders antal og art. De skal endvidere drage omsorg for, at der ikke herved opstår nogen risiko for mennesker og miljø. ( 2 ) Det er ikke på dette stadium muligt at fastsætte grænseværdier for chrom. Rådet vil fastsætte disse grænseværdier på et senere tidspunkt på grundlag af forslag fra Kommissionen, der fremsættes inden et år efter meddelelsen af dette direktiv.









BILAG II A

SLAMANALYSE

1. Som hovedregel skal slammet analyseres mindst hver sjette måned. Såfremt der sker ændringer i kvaliteten af det behandlede spildevand, skal analysehyppigheden øges. Hvis der over en etårsperiode ikke er væsentlige udsving i analyseresultaterne, skal slammet analyseres mindst hver tolvte måned.

2. For så vidt angår slam fra de i artikel 11 omhandlede rensningsanlæg, skal der, hvis der ikke er foretaget en slamanalyse i de sidste tolv måneder forud for iværksættelsen af dette direktiv på nationalt plan i de enkelte medlemsstater, foretages en slamanalyse inden tolv måneder efter iværksættelsen eller i givet fald inden seks måneder efter, at der er truffet beslutning om at tillade anvendelsen i landbruget af slam fra et sådant rensningsanlæg. Medlemsstaterne træffer afgørelse om hyppigheden af efterfølgende analyser på baggrund af resultaterne af den første analyse, eventuelle ændringer i det behandlede spildevands art og ethvert andet forhold af betydning.

3. Uden at dette berører bestemmelserne i punkt 4, skal følgende parametre analyseres: — tørstof, organisk stof, — pH, — nitrogen og phosphor, — cadmium, kobber, nikkel, bly, zink, kviksølv og chrom.

4. For så vidt angår kobber, zink og chrom træffer medlemsstaterne afgørelse om hyppigheden af de analyser, der skal foretages, såfremt det over for den kompetente myndighed i den pågældende medlemsstat fyldestgørende påvises, at disse metaller ikke eller kun i ringe mængde forekommer i det spildevand, som behandles af rensningsanlægget.









BILAG II B

JORDANALYSE

1. Forud for enhver anvendelse af andet slam end slam fra de i artikel 11 omhandlede rensningsanlæg skal medlemsstaterne sikre sig, at tungmetalindholdet i jorden ikke overstiger de grænseværdier, der er fastsat i overensstemmelse med bilag I A. Med henblik herpå træffer medlemsstaterne afgørelse om, hvilke analyser der skal foretages, under hensyn til de foreliggende videnskabelige data om jordbundsforhold og jordens homogenitet.

2. Medlemsstaterne træffer afgørelse om hyppigheden af efterfølgende analyser, idet der tages hensyn til metalindholdet i jorden forud for anvendelsen af slam, det anvendte slams mængde og sammensætning samt ethvert andet forhold af betydning.

3. Følgende parametre skal analyseres: — pH, — cadmium, kobber, nikkel, bly, zink, kviksølv og chrom.









BILAG II C

PRØVEUDTAGNINGS- OG ANALYSEMETODER

1. Udtagning af jordprøver

De repræsentative jordprøver, der skal analyseres, skal normalt omfatte 25 enkeltprøver udtaget på et areal, der er mindre end eller lig med 5 ha, og som dyrkes på ensartet måde.

Prøverne skal udtages i en dybde af 25 cm, medmindre dybden af agerjordslaget ligger under denne værdi, idet dybden for prøveudtagningen dog i så fald ikke må være mindre end 10 cm.

2. Prøveudtagning af slam

Der udtages prøver af slam efter behandling, men før levering til brugeren, og prøverne skal være repræsentative for produktionen af slam.

3. Analysemetode

Analyse af tungmetaller foretages efter oplukning med stærk syre. Referenceanalysemetoden er atomabsorptionsspektrometri. Påvisningsgrænsen for hvert metal må ikke være højere end 10 % af den relevante grænseværdi.